חסן אגבאריה

חסן אגבאריה (בערבית: حسن اغبارية, נולד ב-1967) הוא איש חינוך ישראלי, מנהל בית הספר הדו לשוני יד ביד גשר על הוואדי בכפר קרע.

בוגר מחזור ח' של בית ספר מנדל למנהיגות חינוכית.

חסן שימש בעבר כמפקח כולל על בתי ספר יסודיים במחוז חיפה של משרד החינוך מאז נובמבר 2017 ועד ינואר 2019 .

== ביוגרפיה ==
אגבריה נולד וגדל בכפר זלפה הנמצא במועצה המקומית מעלה עירון, עד שבכיתה ט' עבר ללמוד בתיכון בחיפה. את לימודיו האקדמיים לתואר ראשון, שני ושלישי השלים בפקולטה לחקלאות, מזון וסביבה של האוניברסיטה העברית ברחובות. במהלך לימודיו בפקולטה לחקלאות ברחובות שימש רכז בפרויקט החונכות [http://www.perach.org.il/ פר"ח] במחוז שפלה וגם רכז הפרויקט לילדי אסירים באותה במסגרת.

בשנת 1999 החל את לימודיו במחזור ח' של בית ספר מנדל למנהיגות חינוכית.

בשנת 2001 החל לעסוק בחינוך קהילתי דרך החברה למתנ"סים ושימש מנחה לבתי ספר קהילתיים עד לשנת 2004. בנוסף, שימש אגבריה כמרצה לבני נוער בבתי ספר במגזר העברי בנושא "הערבים במדינת ישראל", מנחה בית מדרש יהודי-ערבי במדרשה אשר במכללת אורנים ויועץ ארגוני בשתיל. לאחר מכן נכנס לתחום הדרכה במשרד החינוך, שם תפקד כמדריך מחוזי לתחום המדעים ויועץ לתוכניות לימודים. לאורך שנותיו במשרד החינוך עסק בליווי מנהלים וצוותי חינוך, בהובלת תהליכי שינוי וליווה תהליכי כתיבת תוכניות עבודה יישוביות. בין היתר, ליווה שלושה יישובים (ג'סר א-זרקא, פוריידיס ובאקה אל-גרבייה) בבניית תוכניות עבודה יישוביות לקידום הישגים במסגרת תוכנית החומש של משרד החינוך בשיתוף עם המפקחים הכוללים של משרד החינוך במחוז חיפה. בהמשך ריכז את ההדרכה בחברה הערבית במחוז חיפה.

בשנת 2007 התמנה אגבריה לתפקיד מנהל חטיבת הביניים בג'סר א-זרקא וכיהן בתפקיד זה שלוש שנים. מאז 2010 משמש אגבריה כמנהל בית הספר הדו לשוני "יד ביד – גשר על הוואדי" בכפר קרע (בוואדי עארה). בבית הספר לומדים כ-330 תלמידים יהודים וערבים, והחינוך וההוראה בו מתנהלים בשפות עברית וערבית. בנוסף לכך, אגבריה מלווה מנהלים בהיבט הפדגוגי-ארגוני במשרד החינוך, והוא חבר צוות בפורום מנהלי בתי הספר הדו-לשוניים בארץ.

בנובמבר 2017 נבחר ד"ר חסן אגבריה לתפקיד מפקח כולל במחוז חיפה. בתפקיד זה ד"ר חסן אגבריה מפקח על בתי ספר יסודיים ביישובים ערערה-עארה, בסמ"ה וג'סר אלזרקא.

בספטמבר 2019 חסן חזר לניהול בי"ס גשר על הוואדי, בית הספר הדו לשוני בכפר קרע.

בבחירות 2024 לרשויות המקומיות התמודד על ראשות מועצת מעלה עירון. 

אגבריה נשוי ואב לשני ילדים. מתגורר בכפר זלפה.

== קישורים חיצוניים ==
* [https://web.archive.org/web/20160127002440/http://www.kenes-mandel.com/agabria.ehtml נאומו של חסן אגבריה] בכנס בוגרי בית ספר מנדל למנהיגות חינוכית, 2015.
* [http://local-blog.co.il/לבלוב-חורפי-חם-בגשר-על-הוואדי/ ריאיון עם ד"ר חסן אגבריה] באתר מושבה חופשית
* [https://www.youtube.com/watch?v=Rl_25I_b07I נאומו של חסן אגבריה] בכנס גבעת חביבה לשותפות בין קהילות 2013.
* 
* [https://web.archive.org/web/20160126234428/http://www.kenes-mandel.com/speaker.ehtml?account=1717941 חסן אגבריה] בכנס מנהיגות תחילה 2015- כנס בוגרי בית ספר מנדל למנהיגות חינוכית.
* כ' קרמון, ראיון אישי, 4 ינואר, 2016.
* [https://www.youtube.com/watch?v=vvRWkgQQ0yo&feature=youtu.be כתבה על גשר על הוואדי בערוץ 10 חסן אגבריה]
* [https://www.youtube.com/watch?v=pKU7Z-ANjFM&index=4&list=PLKU94MaFRcfIyrBemuKbce80t4o8s22ob בתי הספר הדו-לשוניים מנסים לשמור על דו קיום | מתוך חדשות הערב ערוץ כאן]

קטגוריה:מנהלי בתי ספר ישראלים
קטגוריה:ערבים ישראלים
קטגוריה:בוגרי האוניברסיטה העברית בירושלים: הפקולטה לחקלאות
קטגוריה:בעלי תואר דוקטור מהאוניברסיטה העברית בירושלים
קטגוריה:שותפות יהודית-ערבית בישראל
קטגוריה:ישראלים שנולדו ב-1967
קטגוריה:מעלה עירון
קטגוריה:כפר קרע: אישים
קטגוריה:מתמודדים בבחירות לרשויות המקומיות בישראל